Apple skrur opp prisene i nettbutikken

Alt annet enn nyttårssalg møter dem som vil kjøpe Apple-produkter fra produsentens nettbutikk.

DYRERE: iPhone 6 har gått opp nesten tusen kroner i pris i Apples nettbutikk. Vis mer byoutline Adrees Latif

Publisert: Publisert: 2. januar 2015 10:09

Ifølge nettstedet tek.no har prisene i Apples nettbutikk gjort et kraftig hopp på nyåret.

Alle iPhone 6-modeller har blitt mellom 800 og 1.000 kroner dyrere.

Ett trinn opp

Den enkleste versjonen med 16 Gb minne koster nå 6.590 kroner hos Apple, mens toppmodellen iPhone 6 pluss med 128 Gigabyte minne nå er oppe i 9.590 kroner.

Ifølge tek.no kostet den tidligere 8.500 kroner direkte fra produsenten.



I andre elektronikkbutikker på nettet ligger prisen fortsatt på dette nivået, altså en tusenlapp lavere enn i Apples egen butikk.

Også prisene på Mac og Macbook skal ha blitt hevet. I tillegg har den nyeste ipadmodellen air 2 gjort et hopp på 500 kroner mer for den enkleste modellen, skriver teknologinettstedet.

I andre nettbutikker er det fortsatt mulig å finne den nyeste ipadmodellen med 16 gigabyte ned mot 3.500 kroner, mer enn tusen kroner mindre enn Apples startpris.

Les også Analytikere: Denne smarttelefonen lå under flest juletrær

Som i Russland



E24 har vært i kontakt med Apples pressekontakt i Norge, men Apple vil foreløpig ikke kommentere hvorfor prisene nå øker i nettbutikken.



En spekulasjon er at den lave kronekursen kan være en årsak til at prisene har blitt skrudd opp.



Det er ikke bare i Norge at Apple nå hever prisene. Etter at nettbutikken i Russland åpnet igjen har prisene økt kraftig som følge av rubelraset. Russerne må nå ut med 35 prosent mer for en iPhone 6 enn i høst.



Les også:

Disse dingsene kan hjelpe deg med nyttårsforsetteneApple skrur opp prisen med 35 prosent i RusslandAnalytiker: Slik tjener Apple milliarder på lite lagringsplass

Her kan du lese mer om Apple